Charlie Katz

Charlie Katz (fødselsdato ukjent, død ca 1883, i Fort Worth) er en fiktiv figur skapt av forfatteren Kjell Hallbing til bøkene om Morgan Kane. Charlie Katz fremstilles som Morgan Kanes beste venn i en periode der de begge er med i politikorpset til Texas Rangers. 

Katz av tysk hærkomst og blir en nær venn av Kane i det de rømmer fra Guardia Civil i Sonorora, Mexico. Historien er fortalt i boka To desperados. I bok 69, Legenden om Morgan Kane forteller Kane enkelthistorier fra sitt liv til journalisten, John P. Addison. I denne korte novellen er Kane og Katz hjelpere hos meksikanske sauebønder som havner i klammeri med hvite kvegdrivere. I bok nummer 75, Kane’s lov, får vi nok en kort novelle der Kane og Katz drømmer om å kjøpe seg vogn og dra på bisonjakt. Det går ikke helt som planlagt. Bok nummer 54, Bøffelkrigen, tar leseren til en historie der de faktisk drev med bisonjakt. Det tjener godt med penger, treffer Buffalo Bill Cody og sloss sammen med Kiowa-krigere ot rawhidere. 

I boka Mellom liv og død er historien «Morgan Kane - Texas Ranger» omarbeidet og fortelles som en del av feberdrømmene til en skadet Kane. Vi bli med og gjenopplever hvordan Katz og Kane får sitt første oppdrag som Texas Rangers. Det er noe uklarheter om årtallet for hendelsene, men det er trolig tidligere enn 1882, slik det oppgis i boka.

Allerede i den femte boka, En Rangers ære, kommer fortellingen om hvordan Katz dør. Han er drept i Forth Worth i forbindelse med mistanke om voldtekt av en ung dame. Kane renvasker sin venn, og dreper de involverte.

Gjennom  den samme fortellingen har Kane blitt fulgt av en «skygge» som vi endelig møter mot slutten av boken. Dette er U.S. Marshal Ed Zachary, som rekrutterer Kane til U.S. Marshals Service. Zachary skal bli en ny følgesvenn for Kane de kommende årene, men klarer ikke helt å erstatte Katz posisjon som Kanes beste venn.

Referanser 

Litterære figurer
Figurer i Morgan Kane
Kjell Hallbing
Fiktive politifolk
Fiktive kriminelle personer
Fiktive personer som led en voldelig død